అశోక్ ఖేనీ

అశోక్ శంకరప్ప ఖేనీ భారతదేశానికి చెందిన సినీ నిర్మాత, నటుడు, దర్శకుడు, వ్యాపారవేత్త,  రాజకీయ నాయకుడు & కర్ణాటక బుల్డోజర్స్ క్రికెట్ జట్టు యజమాని. ఆయన ఇండియన్ ఇన్స్టిట్యూట్ ఆఫ్ కార్టూనిస్ట్స్ కు చైర్మన్ & బెంగళూరులో ఉన్న నంది ఇన్ఫ్రాస్ట్రక్చర్ కారిడార్ ఎంటర్ప్రైజెస్ లిమిటెడ్ కు మేనేజింగ్ డైరెక్టర్.

అశోక్ ఖేనీ కర్ణాటక మక్కల్ పక్ష పార్టీని స్థాపించి 2013 కర్ణాటక శాసనసభ ఎన్నికలలో బీదర్ సౌత్ శాసనసభ నియోజకవర్గం నుండి ఎమ్మెల్యేగా ఎన్నికై 2013 మే 9 నుండి 2018 మే 15 వరకు శాసనసభ్యుడిగా పని  చేశాడు. 

జననం, విద్యాభాస్యం 
అశోక్ ఖేనీ 1960 అక్టోబర్ 5న జన్మించి సూరత్కల్‌లోని నేషనల్ ఇన్‌స్టిట్యూట్ ఆఫ్ టెక్నాలజీ నుండి ఎలక్ట్రికల్ ఇంజనీర్, మసాచుసెట్స్‌లోని వూస్టర్ పాలిటెక్నిక్ కాలేజీ నుండి మేనేజ్‌మెంట్ సైన్స్ & ఇంజనీరింగ్‌లో ఏం.ఎస్ పట్టా పొందాడు. ఆయన అమెరికన్ సంస్థలతో కలిసి పని చేసి, సొంతంగా ఒక సంస్థను స్థాపించి, తన పనిని కర్ణాటకకు మార్చాడు.
రాజకీయ జీవితం
అశోక్ ఖేనీ కర్ణాటక మక్కల్ పక్ష పార్టీని స్థాపించి 2013 కర్ణాటక శాసనసభ ఎన్నికలలో బీదర్ సౌత్ శాసనసభ నియోజకవర్గం నుండి కర్ణాటక మక్కల పక్ష పార్టీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి బందెప్ప కాశెంపూర్ పై 15788 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ  తరువాత 2018లో భారత జాతీయ కాంగ్రెస్ పార్టీలో చేరాడు.  

అశోక్ ఖేనీ 2018 కర్ణాటక శాసనసభ ఎన్నికలలో నుండి ఐఎన్‌సీ అభ్యర్థిగా పోటీ చేసి 35131 ఓట్లతో మూడో స్థానంలో, 2023 కర్ణాటక శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శైలేంద్ర బెల్డాలే చేతిలో 1,263 ఓట్ల స్వల్ప తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు